Meraki Country Manor | LekkeSlaap
Meraki Country Manor is in Sunrella AH, net 8 km vanaf Lanseria Internasionale Lughawe geleë en bied lieflike kamers.
Daar is 5 kamers met lugversorging: Kalon, Kairos, Petrichor, Agalia, Calliah en Elysian. Elke kamer het 'n ingang en bied toegang tot die balkon en tuin. Elke kamer het 'n koninggrootte-bed en 4 kamers het en suite-badkamers met 'n bad en stort. Verder het elke kamer ook 'n TV met sekere DStv-kanale, WiFi, yskassie, tee- en koffiemaakgeriewe en 'n kluis.
Die kamers word daagliks skoongemaak en daar is ook 'n wasgoeddiens. 'n Wakkermaak-oproep is ook op versoek beskikbaar. Ontbyt is ingesluit en kan in jou kamer, eetarea of in die tuin genuttig word. 'n Ligte middagete en aandete is ook op versoek beskikbaar.
Daar is 'n swembad en 'n stoep waar jy drankies kan geniet. 'n Pendeldiens en druk- en afskrifgeriewe is ook beskikbaar. Daar is veilige parkeerplek en die gastehuis het aangewese rookareas.
Daar is verskeie besienswaardighede en doendinge sowat 30 minute se ry ver en sluit die Wieg van die Mensdom, die Sterkfontein-grotte, Leeu- en Safaripark, natuurreservaat, zipline-toere, Monte Casino en Fourways Mall in.